rejauldu/bengali-wikipedia huggingface dataset:
আল মাকমুর মসজিদ মধ্য জাকার্তার চিকিনি এলাকার জালান রাদেন সালেহ রায়াতে অবস্থিত এবং ঐ এলাকার সবচেয়ে পুরাতন মসজিদগুলোর একটি। পূর্বে এটি জিকিনি মসজিদ নামে পরিচিত ছিল।   প্রাথমিক ইতিহাস   মসজিদটি ঊনবিংশ শতাব্দির বিখ্যাত রোমানীয় চিত্রাকার প্রয়াত রাদেন সালেহ এর নিজস্ব জমিতে অবস্থিত। কথিত আছে যে, ১৮৫০ সালে রাদেন সালেহ নিজেই স্থানীয় মুসলমানদেরকে তার নিজের ভূমিতে সালাত আদায় করার জন্য মসজিদ নির্মাণ করতে অনুমতি দেন। ১৮৯৭ সালে, প্রয়াত চিত্রাকারের পত্নী জমিটি আলাতাস পরিবারকে, বিশিষ্ট পেরানাকান আরব ঔপনেবিশক বংশ এবং সরকারী আমলা, বিক্রি করে দেন।   আইনগত লিম্বো   প্রায় ত্রিশ বছর পরে, সৈয়দ ইসমাইল বিন সৈয়দ আব্দুল্লাহ বিন আলউ আলাতাস জমিটির কিছু অংশ নেদারল্যান্ডের রাণী কনিঙ্গিন এমা স্টিচিং এর নিকট বিক্রি করে দেন, পরবর্তীতে ঐ জমিতে চিকিনি হাসপাতালের ভিত্তিপ্রস্তর নির্মাণ করা হয়। সৈয়দ এবং মসজিদ কর্তপক্ষের মধ্যে জমির মালিকানা নিয়ে বিরোধ দেখা দিলে পুরাতন মসজিদটিতে স্বাভাবিক আসা যাওয়া বাধাপ্রাপ্ত হয়। এই সময়ে, মসজিদটি পুরাতন কাঠামোকে সালাত আদায়কারীদের সুবিধার জন্য চিলিওং নদীর তীরে সরিয়ে নেওয়া হয় যাতে তারা নদীতে অজুও করতে পারে।  আদালতে সৈয়দ ইসমাইলের বিজয়ের পর, ১৯২৩ সালে যে জমির উপর মসজিদটি নির্মিত হয়েছিল তা রাণী কনিঙ্গিন এমা স্টিচিং এর নিকট বিক্রি করে দেওয়া হয়। এক বছর পর, হাসপাতাল বোর্ড অফিসিয়াল রীতিমাফিক মসজিদ কর্তৃপক্ষকে মসজিদটিকে তার সমসাময়িক স্থান থেকে দূরে সরিয়ে নেওয়ার অণুরোধ জানান।   দখল  রাদেন সালেহ মুসলমান সম্প্রদায়কে উইলের মাধ্যমে জমিটির মালিকানা দেয়ায় বা ওয়াকফ্ করে দেওয়ার মসজিদ কর্তৃপক্ষ তাদের সে অণুরোধ প্রত্যাখ্যান করে।  মসজিদটি অস্তিত্বকে নিশ্চিত করতে, ইন সিতু নামক একটি কমিটি গঠিত হয়। কমিটি মসজিদটির পুরাতন কাঠামোকে একটি স্থায়ী নির্দিষ্ট কাঠামোতে রূপান্তর করার সিদ্ধান্ত গ্রহণ করে। মসজিদ কমিটির সদস্যের মধ্যে ছিলেন আগুস সেলিম, মাস মনসুর এবং চক্রোয়ামিনোতো।  ১৯৩২ এবং ১৯৩৪ সালের মধ্যে, মসজিদটি পুনরায় অধিকতর সংস্কার এবং মসজিদ এলাকা প্রসারনের কাজ সম্পাদিত হয়। এই প্রসারণ ও সংস্কারের কাজে সারেকাত ইসলাম আথিকভাবে সহযোগিতা প্রদান করেন। এই ধরনের সহযোগিতা মসজিদটিকে তার মূল জায়গা থেকে দূরে সরিয়ে নেওয়ার প্রচেষ্টাকে প্রতিহত করে, যদিও মসিজদ ভবটির নামকরণ আইনগত পরিবর্তন করতে প্রায় কয়েক দশক সময় লেগে যায়। অবশেষে ১৯৯১ সালে চিকিনি হাসপাতাল কর্তৃপক্ষ চিরতরে জমিটিকে মসজিদ কর্তৃপক্ষের নিকট হস্তান্তর করে যা তারা ১৮৫০ সাল থেকে দখল করে রেখেছিল।   আরও দেখুন   তাইপেই শাহী মসজিদ  তাইচুং মসজিদ   তথ্যসূত্র    বিবিওলোগ্রাফি     বিষয়শ্রেণী:১৯৩২-এ সম্পন্ন মসজিদ বিষয়শ্রেণী:জাকার্তার মসজিদ
থাম্ব| কেভি ৪৬ সমাধি  থেকে তাইমওয়াদজসি এর ফুলদানি তাইমওয়াদজসি ১৮তম রাজবংশের শেষের দিকে বসবাসকারী একজন প্রাচীন মিশরীয় সম্ভ্রান্ত ভদ্রমহিলা ছিলেন।  তাইমওয়াদজসি অনেক সূত্র থেকে পাওয়া পরিছয়ে আমুন এর হারেম এর প্রধান ছিলেন।। সমাধিতে পাওয়া একটি পাত্র কেভি ৪৬  তার নাম এবং উপাধি বহন করে। কেভি ৪৬ হল ইউয়া এবং থুয়ার সমাধি, যারা রানী টিয়ের পিতামাতা। এটি ইঙ্গিত দিতে পারে যে টেমওয়াদজসি রাজার পরিবারের সাথে সম্পর্কিত ছিল। তিনি ইউয়া এবং থুয়ার কন্যা বা এমনকি রাণী তিয়ের কন্যা হতে পারেন। অন্যথায়, তেমওয়াদজসি হুই নামক আমেনহোটেপের স্ত্রী হিসেবে বেশি পরিচিত, যিনি রাজা তুতানখামুনের অধীনে কুশের ভাইসরয় হিসেবে দায়িত্ব পালন করেছিলেন। তারা একসাথে লোয়ার নুবিয়াতে পাওয়া বেশ কয়েকটি স্মৃতিস্তম্ভে উপস্থিত হয়, যদিও তার নাম আমেনহোটেপ/হুয়ের সমাধিতে সংরক্ষিত নেই। তিনি খামওয়াসেটের একটি মূর্তির উপরও উপস্থিত ছিলেন, যিনি ছিলেন সেনাপতি সেতির ভাই, যিনি রাজা রামেসিস প্রথমের পিতা ছিলেন। Joyce Haynes: Was Viceroy Huy and Taemwadjsy at Jebal Barkal?, in Christina Geisen, Jean Li, Steven Shubert, Kei Yamamoto (eds.) His Good Name: Essays on Identity and Self-Presentation in Ancient Egypt in Honor of Ronald J. Leprohon, Atlanta (2021), ISBN 9781948488372, pp. 193-195 যাইহোক, এটা নিশ্চিত নয় যে সেতির ভাই খামওয়াসেট খেমওয়াসেটের সাথে অভিন্ন। তাইমওয়াদজসি এর স্বামী এবং নুবিয়ান উত্স থেকে পরিচিত। Nozomu Kawaiː The Administrators and Notables in Nubia under Tutankhamun, in Richard Jasnow and Kathlyn M. Cooney (eds), Joyful in Thebes: Egyptological Studies in Honor of Betsy M. Bryan, Atlanta: Lockwood, 2015, , 316  সম্ভবত তিনি আমেনহোটেপ/হুয়ের মৃত্যুর পর খামওয়াসেটকে বিয়ে করেছিলেন। যদিও এটাও সম্ভব যে তিনি খামওয়াসেটকে প্রথমে বিয়ে করেছিলেন এবং প্রথমটি মারা যাওয়ার পর আমেনহোটেপ/হুইকে বিয়ে করেছিলেন। আমেনহোটেপ/হুয়িজুরির সাথে তার বিবাহ থেকে পরিচিত দুটি পুত্র রয়েছে, রাজার সারথি, রাজার দূত, প্রথম স্থিতিশীল মাস্টার এবং পাসার, ঘোড়ার তত্ত্বাবধায়ক, স্থিতিশীল মাস্টার, ফ্যানবেয়ারার। . কুশের ভাইসরয়ের এই পদে পাসের পিতার অনুসরণ করেন। Nozomu Kawaiː The Administrators and Notables in Nubia under Tutankhamun, in Richard Jasnow and Kathlyn M. Cooney (eds), Joyful in Thebes: Egyptological Studies in Honor of Betsy M. Bryan, Atlanta: Lockwood, 2015, , 313-314 তাইমওয়াদজসির সমাধি ও মমির অবস্থান এখনও অজানা।   তথ্যসূত্র   বিষয়শ্রেণী:খ্রিস্টপূর্ব ১৪শ শতাব্দীর মিশরীয় নারী বিষয়শ্রেণী:মিশরের অষ্টাদশ রাজবংশের ব্যক্তি
thumb|একটি ক্যাচ-২২ অবস্থা ক্যাচ-২২ () হলো একপ্রকারের কূটাভাসিক পরিস্থিতি যেখানে বিপরীতধর্মী নিয়মনীতি ও সীমাবদ্ধতার জন্যে কোন ব্যক্তিবিশেষ এটাকে এড়াতে পারে না।"ক্যাচ-২২ ", অক্সফোর্ড অ্যাডভান্সড লার্নার্স ডিকশনারি, সংগ্রহের তারিখ ১৪ এপ্রিল ২০১৯।  আমেরিকান ঔপন্যাসিক জোসেফ হেলার এ শব্দটি প্রথম তার ১৯৬১-এর উপন্যাস "ক্যাচ-২২"-তে ব্যবহার করেন।  একটি উদাহরণ হলো: “আমার অভিজ্ঞতা না থাকার দরুণ যদি আমি চাকরিই না পাই, আমি অভিজ্ঞতা অর্জন করবো কীভাবে?”  ক্যাচ-২২ সমূহ অধিকাংশক্ষেত্রে নিয়মনীতি, প্রক্রিয়া থেকে উদ্ভব হয়, যেখানে ব্যক্তিবিশেষ ভুক্তভোগী কিন্তু বিষয়টির উপর তার কোন নিয়ন্ত্রণ নেই, কারণ নিয়মটির সাথে লড়াই করার মানেই হচ্ছে নিয়মটি মেনে নেয়া।  অন্য একটি উদাহরণ হিসেবে বলা যায়, কিছু বিষয় শুধু তখনই অর্জন করা যায়, যখন তার প্রয়োজন থাকে না (যেমন, যার অর্থ প্রয়োজন তাকে ব্যাংক কখনও ঋণ দিবে না)। শব্দটি দ্বারা আবার বুঝায় যে "ক্যাচ-২২"-এর নির্মাতারা তাদের ক্ষমতার অপব্যবহারকে ন্যয্যতা দেয়ার জন্যে কিছু যুক্তবহির্ভূত নিয়মের প্রচলন করেছে।   মূল ও অর্থ   জোসেফ হেলার তার ১৯৬১ সালের উপন্যাস ক্যাচ-২২-এ প্রথম এ শব্দটির ব্যবহার করেন, যেখানে দ্বিতীয় বিশ্বযুদ্ধের সৈন্যদের উপর অর্থহীন আমলাতান্ত্রিক অবরোধের কথা বলা হয়। ডক ড্যানিকা নামে একজন মনোবিশারদ এ শব্দটির সাথে পরিচয় করিয়ে দেন, যিনি কেন বিমানচালকরা মারাত্মক অভিযানগুলো এড়াতে মানসিকভাবে সুস্থ না বুঝানোর জন্যে মানসিক মূল্যায়নের আবেদন করে, যা বুঝায় সে মানসিকভাবে সুস্থ এবং অসুস্থ হতে পারে না। এ শব্দদ্বয় একই সাথে এমন একধরনের উভয়সংকট বুঝায় যেখানে পরস্পর বিরোধী অথবা নির্ভর শর্তাদীর জন্যে পালানোর কোন সুযোগ নেই।  সাহিত্যের অধ্যাপক ইয়ান গ্রেগসনের মতে, এ বৃদ্ধার বক্তব্যে ক্যাচ-২২ হলো কুতর্ককে একপাশে সরিয়ে রেখে সরাসরিভাবে ক্ষমতার নির্মম ব্যবহার।ইয়ান গ্রেগসন, যুদ্ধ পরবর্তী ফিকশনে বিদ্রূপ ও চরিত্র; লন্ডন: কন্টিনাম, ২০০৬; ; পৃষ্ঠা ৩৮.   ২২ সংখ্যাটির বিশেষত্ব   হেলার মূলত এ শব্দগুচ্ছটি অন্য সংখ্যা দিয়ে তৈরী করতে চেয়েছিলেন, কিন্তু তিনি ও তার প্রকাশক শেষ পর্যন্ত এ ২২ সংখ্যাটিতেই এসে ঠেকলেন। সংখ্যাটির বিশেষ কোন বিশেষত্ব নেই। শ্রুতিমধুরতাই ছিলো সংখ্যাটি ব্যবহারের মূল কারণ। শিরোনাম প্রথমে ছিলো ক্যাচ-১৮, কিন্তু জনপ্রিয় মিলা ১৮ প্রকাশিত হওয়ার পর হেলার এর নাম পরিবর্তন করেন।   ব্যবহার   "ক্যাচ-২২"-এর ব্যবহার ইংরেজি ভাষায় ক্রমেই বেড়ে চলছে। ১৯৭৫ সালের একটি সাক্ষাৎকারে হেলার বলেন, শব্দটি অন্যভাষায় সম্পূর্ণরূপে অনুবাদ সম্ভব না।"যেকোন নামের এক ধ্রুপদী", দ্যা টেলিগ্রাফ, ১৮ নভেম্বর ২০০৭।  জেমস ই. কম্বস ও ড্যান ডি. নিমো বলেন বর্তমানে এ শব্দটির বিপুল জনপ্রিয়তার মূল কারণ আধুনিক সমাজেত বিশাল একটি অংশ এ আমলাতান্ত্রিক যৌক্তিকতায় হতাশ হয়ে পড়ে।  জর্জ ওরওয়েলের ডাবলথিংকের সাথে সাথে ক্যাচ-২২ বিপরীতধর্মী নিয়মের মধ্যে বন্দী হওয়ার বিধেয়কে বর্ণনার সবচেয়ে পরিচিত কয়েকটি উপায়ের একটি হয়ে উঠেছে।রিচার্ড কিং, "২২ থেকে ৫০: অর্ধশতাব্দী পর, পৃথিবীটি ক্যাচ-২২তে ভরে উঠেছে"; দ্যা স্মার্ট সেট, ২০ জুলাই ২০১১  তথ্যসূত্র  বিষয়শ্রেণী:ক্যাচ-২২ বিষয়শ্রেণী:ইংরেজি বাগধারা বিষয়শ্রেণী:রূপকাশ্রয়ী কাহিনী বিষয়শ্রেণী:যৌক্তিক কূটাভাস বিষয়শ্রেণী:দ্বিধাসমূহ বিষয়শ্রেণী:বিদ্রুপাত্মক উপন্যাস বিষয়শ্রেণী:১৯৬১-এর মার্কিন উপন্যাস বিষয়শ্রেণী:চলচ্চিত্রে অভিযোজিত মার্কিন উপন্যাস বিষয়শ্রেণী:মার্কিন যুদ্ধভিত্তিক উপন্যাস বিষয়শ্রেণী:বিবাচনকৃত বই বিষয়শ্রেণী:কল্পকাহিনীতে আত্মহত্যা বিষয়শ্রেণী:দ্বিতীয় বিশ্বযুদ্ধের উপন্যাস বিষয়শ্রেণী:আত্মহত্যা সম্পর্কে উপন্যাস
জমাদিউল আউয়াল (, , ) বা ১ম জুমাদা আরবীয় বর্ষপঞ্জীর ৫ম মাস। এই মাসটি ২৯ বা ৩০ দিনে অতিবাহিত হয়।   ঘটনা   ৫ জমাদিউল আউয়াল - জয়নব বিনতে আলি জন্মগ্রহণ করে।  ১২ জমাদিউল আউয়াল ১১৮৮ - অটোমান সাম্রাজ্য রাশিয়ার সাথে খ্রিষ্টানদের বিচার সম্পর্কিত চুক্তি করে।  ১৫ জমাদিউল আউয়াল - আলি ইবনে হুসাইন (জয়নাল আবেদীন) জন্মগ্রহণ করে।  ২০ জমাদিউল আউয়াল ৮৫৭ - অটোমান সুলতান দ্বিতীয় মেহমেদ কনস্টান্টিনোপল জয় করেন।   আরও দেখুন   ইসলামি বর্ষপঞ্জি।   তথ্যসূত্র    বহিঃসংযোগ   ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)।   মক্কার জন্য ইসলামী পঞ্জিকা / হিজরি পঞ্জিকা।    গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)।   হিজরি মাসের সার-সংক্ষিপ্ত। (কপিরাইটযুক্ত)   বিষয়শ্রেণী:জমাদিউল আউয়াল বিষয়শ্রেণী:ইসলামি পঞ্জিকার মাস বিষয়শ্রেণী:ইসলামি পরিভাষা
বায়তুল হুদা মসজিদ হল আহমাদিয়া মুসলিম সম্প্রদায় কর্তৃক নির্মিত একটি ঐতিহাসিক মসজিদ  যেটি সিডনি শহরতলির নিউ সাউথ ওয়েলস অস্ট্রেলিয়ায় অবস্থিত। মসজিদটি আহমাদিয়া মুসলিম সম্প্রদায় (AMC) দ্বারা পরিচালিত হয়।  মসজিদ নির্মাণের ইতিহাস ১৯৮৩ সালে সিডনির মার্সডেন পার্কে মসজিদটির জন্য প্রথমে জমি কেনা হয়েছিলো । ১৯৮৩ সালের ৩০ শে সেপ্টেম্বর মির্জা তাহির আহমদ, খলিফাতুল মসীহ চতুর্থ অস্ট্রেলিয়ায় তার প্রথম ভ্রমণের সময় মসজিদটির  জন্য ভিত্তিপ্রস্তর স্থাপন করেন।Historie Ahmadiyya in Australia   প্রথম ধর্মপ্রচারক মি. শাকিল আহমদ মুনির ও তার স্ত্রী মিসেস মো. নাইমা মুনির, ১৯৮৫ সালের ৫ জুলাই অস্ট্রেলিয়ায় আসেন। ১৯৮৭ সালের ৭ সেপ্টেম্বরে অস্ট্রেলিয়ার আহমদিয়া জামাত অস্ট্রেলিয়া ইনকর্পোরেটেডের আহমদিয়া মুসলিম অ্যাসোসিয়েশন হিসাবে নিবন্ধিত হয়েছিল।  ১৯৮৯ সালের জুলাই মাসে মির্জা তাহির আহমদ, খলিফাতুল মসীহ চতুর্থ।-এর দ্বিতীয় সফরে মসজিদটি উদ্ভোধন করেন।  ২০০৮ সালে, খিলাফত (সংগঠনের নেতৃত্বদানকারী উত্তরসূরিদের) শতবর্ষ উদযাপনের জন্য এতে একটি এক্সটেনশন হল নির্মাণ করা হয়।  ২০১৫ সালের ডিসেম্বরে, প্রধানমন্ত্রী ম্যালকম টার্নবুল অস্ট্রেলিয়ায় আহমাদিয়া সম্প্রদায়ের অবদানের কথা স্বীকার করেন।  আহমদিয়া মুসলিম অ্যাসোসিয়েশন অস্ট্রেলিয়ার জাতীয় মুখপাত্র আজিজ ওমর বলেছেন, "আমরা অস্ট্রেলিয়ার প্রতি অনুগত এবং আমরা চাই আমাদের সন্তানরা অস্ট্রেলিয়ার প্রতি অনুগত থাকুক", এ উদ্দেশ্যে সমিতির সদস্যদের মাঝে ৫০০,০০০টি "হোমল্যান্ডের প্রতি আনুগত্য" লিফলেট বিতরণ করা হয়। মসজিদটিতে অস্ট্রেলিয়া দিবস উদযাপনের দিনে রয়েছে জাতীয় পতাকা উত্তোলন অনুষ্ঠান, জাতীয় সঙ্গীত গাওয়া এবং বারবিকিউ।  আরও দেখুন অস্ট্রেলিয়ায় ইসলাম তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:সিডনির মসজিদ বিষয়শ্রেণী:১৯৮৯-এ সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে
thumbnail সেন্ট পিটার্সবার্গ মেট্রো () রাশিয়ার সেন্ট পিটার্সবার্গ শহরকে সেবা প্রদানকারী একটি পাতাল ট্রেন ব্যবস্থা। এটি অতীতে লেনিনগ্রাদ মেট্রো নামে পরিচিত ছিল। এই মেট্রোতে সোভিয়েত শিল্পকলার প্রচুর নিদর্শন দেখতে পাওয়া যায়। মেট্রোটি পৃথিবীর সবচেয়ে গভীরে অবস্থিত পাতাল ট্রেন ব্যবস্থা। মেট্রোটির সবচেয়ে গভীর অংশটি মাটির ১০৫ মিটার গভীরে অবস্থিত: আদমিরালতেইস্কায়া স্টেশন। প্রতিদিন প্রায় ৩০ লক্ষ যাত্রী এই মেট্রো ব্যবহার করে। এটি বিশ্বের ১১শ ব্যস্ততম মেট্রো।   তথ্যসূত্র   বিষয়শ্রেণী:রাশিয়ার দ্রুতগামী গণপরিবহন ব্যবস্থা বিষয়শ্রেণী:সেন্ট পিটার্সবার্গের ভবন ও স্থাপনা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। নিবন্ধ অবশ্যই থাকার যোগ্য, তবে মাত্র ১২টি শব্দের একটি নিবন্ধ হওয়ায় অপসারণ করা হল। যে কেউ নতুন করে নিবন্ধটি শুরু করতে পারেন। আফতাব (আলাপ) ০৩:৪৩, ২৮ নভেম্বর ২০১৮ (ইউটিসি) বিগবেবি সিনড্রোম   – (অপসারণের প্রস্তাবনা দেখুনলগ দেখুন) () আজ ১২ দিন হয়ে গেলো। এই নিবন্ধে কোন প্রকার নতুন তথ্য যোগ করা হয়নি। নিবন্ধ অত্যন্ত ছোট WP:STUB হওয়ায় এই নিবন্ধের অপসারন প্রস্তাবনা করছি। NahidHossain (আলাপ) ০৪:১৮, ২৮ অক্টোবর ২০১৮ (ইউটিসি)   আরো দশটি ভাষায় নিবন্ধটি নিবন্ধিত আছে। আমার মনে হয় একটু সম্প্রসারণ প্রয়োজন।- রাফি  (আলাপ) ০৭:০৮, ২৮ অক্টোবর ২০১৮ (ইউটিসি)   সম্প্রসারন প্রয়োজন আমিও বুঝতে পারছি। কিন্তু নিবন্ধের আকার খুবই ছোট। আধা লাইন এর একটা নিবন্ধ মাত্র। এরকম সম্প্রসারন করেই সাবমিট করার দরকার, খেলাঘর এর ব্যবহার সম্পর্কে আরো বেশি উৎসাহিত করা দরকার।--NahidHossain (আলাপ) ১৮:৪৫, ৩১ অক্টোবর ২০১৮ (ইউটিসি)   ২/১ লাইনের নিবন্ধ নীতিমালা অনুযায়ী দ্রুত অপসারণযোগ্য। এটি দীর্ঘ দিন ধরে একই অবস্থায় পড়ে আছে।--মাসুম-আল-হাসান (আলাপ) ১৮:০১, ১ নভেম্বর ২০১৮ (ইউটিসি)   করছি। এবং প্রশাসকদের সিদ্ধান্তে পৌঁছতে আহ্বান জানাচ্ছি। —আ হ ম সাকিব বার্তা ১৬:০০, ২৭ নভেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ইমরান নাম নিম্নোক্ত ব্যক্তিবর্গকে নির্দেশ করতে পারে:   ইমরান আব্বাস- পাকিস্তানি টেলিভিশন ধারাবাহিকের অভিনেতা ও মডেল।  ইমরান খান- পাকিস্তান ক্রিকেট দলের সাবেক অধিনায়ক।  ইমরান খান (অভিনেতা)- বলিউডের হিন্দি চলচ্চিত্রের অভিনেতা।  ইমরান তাহির- পাকিস্তানি বংশদ্ভুত দক্ষিণ আফ্রিকান ক্রিকেটার।  ইমরান নাজির- পাকিস্তান জাতীয় ক্রিকেট দলের উদ্বোধনী ব্যাটসম্যান।  ইমরান ফরহাত- পাকিস্তান জাতীয় দলের ক্রিকেটার।  ইমরান মাহমুদুল- বাংলাদেশী গীতিকার এবং প্লেব্যাক গায়ক।  ইমরান হাশমী- ভারতীয় চলচ্চিত্র অভিনেতা।  তুষার ইমরান- খুলনা বিভাগের যশোরে জন্মগ্রহণকারী বাংলাদেশী ক্রিকেটার।
মাইকেল করম্যাক নিউয়েল (; জন্ম: ২৮ মার্চ, ১৯৪২) একজন ইংরেজ চলচ্চিত্র ও টেলিভিশন পরিচালক ও  প্রযোজক। তিনি ফোর ওয়েডিংস অ্যান্ড আ ফিউনারেল চলচ্চিত্রের জন্য শ্রেষ্ঠ পরিচালনা বিভাগে বাফটা পুরস্কার অর্জন করেন, পাশাপাশি চলচ্চিত্রটি শ্রেষ্ঠ চলচ্চিত্র বিভাগে বাফটা পুরস্কার অর্জন করে। তার পরিচালিত অন্যান্য চলচ্চিত্র হল ডনি ব্রাস্কো (১৯৯৭) ও হ্যারি পটার অ্যান্ড দ্য গবলেট অব ফায়ার (২০০৫), লাভ ইন দ্য টাইম অব কলেরা (২০০৭), প্রিন্স অব পার্সিয়া: দ্য স্যান্ডস অব টাইম (২০১০)।  প্রারম্ভিক জীবন নিউয়েল ১৯৪২ সালের ২৮শে মার্চ হের্টফোর্ডশারের সেন্ট আলবান্সে জন্মগ্রহণ করেন। তার পিতামাতা অপেশাদার অভিনয়শিল্পী ছিলেন। নিউয়েল সেইন্ট অ্যালবানস স্কুলে পড়াশোনা করেছেন। এরপর তিনি কেমব্রিজ বিশ্ববিদ্যালয়ের ম্যাগডালিন কলেজে ইংরেজি সাহিত্যে অধ্যয়ন করেন। মঞ্চে কাজ শুরু করার জন্য পবর্তীতে তিনি গ্রেনাডা টেলিভিশনে তিন বছরের একটি প্রশিক্ষণ গ্রহণ করেছিলেন।  কর্মজীবন তার পরিচালিত প্রণয়ধর্মী হাস্যরসাত্মক ফোর ওয়েডিংস অ্যান্ড আ ফিউনারেল চলচ্চিত্রটি সমাদৃত হয়। এই কাজের জন্য তিনি শ্রেষ্ঠ পরিচালনা বিভাগে বাফটা পুরস্কার অর্জন করেন, পাশাপাশি এটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে এবং শ্রেষ্ঠ চলচ্চিত্র বিভাগে বাফটা পুরস্কার ও শ্রেষ্ঠ বিদেশি চলচ্চিত্র বিভাগে সেজার পুরস্কার অর্জন করে। এটি সে সময় পর্যন্ত সর্বোচ্চ আয়কারী ব্রিটিশ চলচ্চিত্র, যা বিশ্বব্যাপী বক্স অফিসে ২৪৪ মিলিয়ন মার্কিন ডলারের অধিক আয় করে।  ২০০৫ সালে তিনি হ্যারি পটার চলচ্চিত্র ধারাবাহিকের চতুর্থ চলচ্চিত্রায়ন হ্যারি পটার অ্যান্ড দ্য গবলেট অব ফায়ার পরিচালনা করেন, যার ফলে তিনি হ্যারি পটার চলচ্চিত্র ধারাবাহিক পরিচালনা করা প্রথম ব্রিটিশ পরিচালক। চলচ্চিত্রটি বিপুল সমাদৃত হয় এবং বিশ্বব্যাপী ব্যবসায়িক সফলতা লাভ করে, যা ২০০৫ সালের সর্বোচ্চ আয়কারী চলচ্চিত্র ছিল।   তথ্যসূত্র    বহিঃসংযোগ       বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:ইংরেজ টেলিভিশন পরিচালক বিষয়শ্রেণী:ইংরেজ টেলিভিশন প্রযোজক বিষয়শ্রেণী:ব্রিটিশ কাল্পনিক চলচ্চিত্র পরিচালক বিষয়শ্রেণী:ব্রিটিশ হাস্যরসাত্মক চলচ্চিত্র পরিচালক বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
লবণ সত্যাগ্রহ স্মারক রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি মগ্রাজপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১১ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৪৪ কি.মি. দূরে স্টেশনটি অবস্থিত।  ইতিহাস লবণ সত্যাগ্রহ স্মারক রেলওয়ে স্টেশনটি পশ্চিমবঙ্গের নন্দকুমার দীঘা রোডের নিকট, মগ্রাজপুর তে অবস্থিত। স্টেশন কোড হল (এলএসজিএস)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি নন্দকুমার, দেশপ্রাণ এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়  তথ্যসূত্র   বহিঃসংযোগ  বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আলী আরমান (জন্ম: ১২ ডিসেম্বর ১৯৮৩) একজন বাংলাদেশী প্রাক্তন ক্রিকেটার। ২০০১ থেকে ২০০৭ সালের মধ্যে তিনি ৩৪ টি প্রথম-শ্রেণীর এবং ২৪টি লিস্ট এ ম্যাচ খেলেছিলেন।  ২০০২ অনূর্ধ্ব -১৯ ক্রিকেট বিশ্বকাপে তিনিও বাংলাদেশের দলে ছিলেন।  তিনি এখন একজন আম্পায়ার এবং ২০১৭-১৮ ঢাকা প্রিমিয়ার বিভাগ ক্রিকেট লিগের ম্যাচে অংশ নিয়েছিলেন ।    তথ্যসূত্র    বহিঃসংযোগ      বিষয়শ্রেণী:ঢাকা থেকে আগত ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেট আম্পায়ার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
থাম্ব| চার্লস হেনরি বাসেট, MSH 1887-1893। বেইলি'স ম্যাগাজিন অফ স্পোর্টস অ্যান্ড পাসটাইমস, নং। 380, অক্টোবর 1891, ভলিউম। 56 চার্লস হেনরি উইলিয়ামস (পরে ১৮৮০ সাল থেকে চার্লস হেনরি ব্যাসেট নামে পরিচিত) (১৬ নভেম্বর ১৮৩৪ - ১ ফেব্রুয়ারি ১৯০৮)  পিল্টন হাউস এবং ওয়েস্টওয়ে হাউস, পিল্টন, বার্নস্ট্যাপলের কাছে এবং ওয়াটারমাউথ ক্যাসেলের সমস্ত উত্তর ডেভনে ছিলেন একজন ব্রিটিশ। নৌ ও সামরিক কর্মকর্তা, জেপি এবং ডেভনের ডেপুটি লেফটেন্যান্ট এবং কনজারভেটিভ পার্টির রাজনীতিবিদ। তিনি বার্নস্ট্যাপলের সংসদ সদস্য (এমপি) ছিলেন, ১৮৬৮-১৮৭৪।  তিনি ১৮৮৭ এবং ১৮৯৩ সালের মধ্যে ডেভন এবং সমারসেট স্ট্যাগহাউন্ডের মাস্টার ছিলেন।   কর্মজীবন  ১৩ বছর বয়সে তিনি এইচএমএস সাউদাম্পটনে ক্যাডেট হিসেবে নৌবাহিনীতে প্রবেশ করেন। তিনি লেফটেন্যান্ট পদে উন্নীত হন এবং কৃষ্ণ সাগর এবং আজোফ সাগরে ক্রিমিয়ান যুদ্ধের সময় দায়িত্ব পালন করেন। তিনি রয়্যাল নর্থ ডেভন ইয়োম্যানরিতে একজন প্রধান ছিলেন। তিনি ১৮৮৭ এবং ১৮৯৩ সালের মধ্যে ডেভন এবং সমারসেট স্ট্যাগহাউন্ডের মাস্টার ছিলেন।   তথ্যসূত্র   বিষয়শ্রেণী:বার্নস্ট্যাপলের যুক্তরাজ্যের সংসদ সদস্য বিষয়শ্রেণী:জন্মস্থান অনুপস্থিত বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯০৮-এ মৃত্যু বিষয়শ্রেণী:১৮৩৪-এ জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:৪১, ৫ ফেব্রুয়ারি ২০২৫ (ইউটিসি) :ভেনেসা ভেরাক্রুজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য কোন পুরস্কারও পাননি। নাহিয়ানআলাপ ১৯:০৮, ২৩ জানুয়ারি ২০২৫ (ইউটিসি)  । ≈ MS Sakib  «আলাপ»  ২২:৩১, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফাতানা নাজিব (জন্ম ১৯৫৩) একজন আফগান ভাষাবিদ এবং আফগানিস্তানের প্রাক্তন ফার্স্ট লেডি । তিনি ১৯৮৭ সালের ৩০ সেপ্টেম্বর থেকে ১৬ এপ্রিল ১৯৯২ পর্যন্ত ফার্স্ট লেডি হিসাবে দায়িত্ব পালন করেছিলেন। তিনি আফগানিস্তানের রাষ্ট্রপতি মোহাম্মদ নজিবুল্লাহর স্ত্রী ছিলেন, যাকে ১৯৯৬ সালে তালেবানরা হত্যা করেছিল।   ফার্স্ট লেডি হিসাবে তার সময়ে, নাজিব আফগান সশস্ত্র বাহিনীর সেনা সদস্যদের পরিবারগুলোকে সহায়তা প্রদান করে এবং আহত সৈন্যদের পরিবার পরিদর্শন করেছিল।   নাজিব এবং তার তিন মেয়ে ভারতে নির্বাসনে থাকতে ১৯৯২ সালে আফগানিস্তান থেকে পালিয়েছিল। তারা তখন থেকেই ভারতে বসবাস করেছে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:নারী ভাষাবিজ্ঞানী
উইলিয়াম সিডনী পোর্টার (ইংরেজি: William Sydney Porter, (সেপ্টেম্বর ১১, ১৮৬২ – জুন ৫, ১৯১০), বিখ্যাত তার ছদ্মনাম ও হেনরি নামে। তিনি যুক্তরাষ্ট্রের অন্যতম আলোচিত ছোট গল্পকার। তিনি আমেরিকান জীবনযাপন নিয়ে প্রায় ছয় শতাধিক গল্প লিখেছেন। এক সময় কলেজ পাঠ্য হওয়ায় তার লেখা দ্য গিফট অব দ্য ম্যাজাই গল্পটি বাংলাদেশে খুবই পরিচিত ও জনপ্রিয়।   জন্ম  উইলিয়াম সিডনী পোর্টার ১৮৬২ সালের ১১ সেপ্টেম্বর নর্থ ক্যারোলিনার গ্রিনসবরোতে জন্মগ্রহণ করেন। তার বাবার নাম এ্যালগারনন সিডনি পোর্টার, পেশায় ছিলেন চিকিৎসক।   তথ্যসূত্র    তথ্যসূত্র   বিষয়শ্রেণী:১৮৬২-এ জন্ম বিষয়শ্রেণী:১৯১০-এ মৃত্যু বিষয়শ্রেণী:মার্কিন ছোটগল্পকার বিষয়শ্রেণী:লেখক অসম্পূর্ণ নিবন্ধসমূহ বিষয়শ্রেণী:১৯শ শতাব্দীর মার্কিন ছোটগল্পকার বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:নিউ ইয়র্ক শহরের লেখক বিষয়শ্রেণী:১৯শ শতাব্দীর ছদ্মনামধারী লেখক বিষয়শ্রেণী:২০শ শতাব্দীর ছদ্মনামধারী লেখক
জাস্কা লাক (, ; জন্ম: ১৮ এপ্রিল ২০০০) হলেন একজন সুইজারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  লাক সুইজারল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন জাস্কা লাক ২০০০ সালের ১৮ই এপ্রিল তারিখে সুইজারল্যান্ডের বের্নে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন লাক সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৯.২১ সময়ে প্রতিযোগিতাটি সম্পন্ন করে ত্রয়োদশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন এবং সেখানে তিনি অষ্টাদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় নারী ফ্রিস্টাইল স্কিয়ার বিষয়শ্রেণী:সুইজারল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
জাভেদ আহমেদ তাক ভারতের একজন বিশেষ চাহিদা সম্পন্ন সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন।  জীবনী জাভেদ আহমেদ তাক বিশেষ চাহিদাসম্পন্ন শিশুদের নিয়ে দুই দশকেরও অধিক সময় ধরে কাজ করছেন। তিনি অনন্তনাগ ও পুলওয়ামা জেলার ৪০ গ্রামের শতাধিক শিশুকে বিনামূল্যে শিক্ষা ও বিভিন্ন প্রয়োজনীয় জিনিস প্রদান করেছেন এবং তাদের অনুপ্রেরণা জুগিয়েছেন। তিনি বিশেষ চাহিদা সম্পন্ন ব্যক্তিদের জন্য জাইবা আপা বিদ্যালয় ও মানবকল্যাণ সংঘ প্রতিষ্ঠা করেছেন।  জাভেদ আহমেদ তাক ২০২০ সালে সমাজসেবায় অবদানের জন্য পদ্মশ্রী লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পদ্মশ্রী প্রাপক বিষয়শ্রেণী:জম্মু ও কাশ্মীরের ব্যক্তি
হিদেও নাকাতা (中田 秀夫 Nakata Hideo; জন্ম - ১৯ জুলাই, ১৯৬১) একজন জাপানি ব্যক্তি ও চলচ্চিত্রকার।    কর্মজীবন   নাকাতা জাপানের ওকাইয়ামা শহরে জন্মগ্রহণ করেন। তিনি জাপানিতে তৈরি এমন একাধিক ভয়াবহ চলচ্চিত্রের উপর কাজ করেন এবং  তার কাজের জন্য পশ্চিমা দর্শকদের কাছে সবচেয়ে বেশি পরিচিতি লাভ করেন। তার উল্লেখ যোগ্য কিছু কাজের মধ্যে রয়েছে রিং (১৯৯৮), রিং ২ (১৯৯৯) এবং ডার্ক ওয়াটার (২০০২)।  এদের অনেকগুলোই পুনরায় আমেরিকায় তৈরি হয়েছে যেগুলো নামকরণ করা হয়েছিল দ্যা রিং (২০০২), ডার্ক ওয়াটার (২০০৫), এবং দ্যা রিং টু।  নাকাতা ইংরেজি ভাষায় চলচ্চিত্র তৈরির জন্য পরিকল্পনা করেন। পরবর্তীতে তিনি ড্রিমওয়ার্কস থেকে দ্যা রিং টু (২০০৫) চলচ্চিত্রটি যা তিনি জাপানি ভাষায় করেছিলেন সেটি তৈরি করার প্রস্তাবনা পায়। নাকাতা এই প্রস্তাবনা গ্রহণ করেন এবং নিজের চলচ্চিত্রটি পুনরায় তৈরি করেন।  নাকাতার চলচ্চিত্রর মধ্যে রয়েছে স্লিপিং ব্রাইড (২০০০), কার্স, ডেথ্ এন্ড স্পিরিট এবং কেয়স (২০০০)। এছাড়াও জাপানে মনস্তাত্ত্বিক রোমাঞ্চ উপন্যাসের উপর তৈরি করেছেন দি ইনসাইড মিল।  নাকাতা কে ইউনাইটেড ট্যালেন্টস এজেন্সির দ্বারা প্রতিনিধিত্ব করানো হয়। তার চলচ্চিত্র চ্যাটরুম, ২০১০ ক্যান্স ফিল্ম ফেস্টিভাল চলচ্চিত্র উৎসবে প্রদর্শিত হয়। Cannes Film Festival  চলচ্চিত্রের তালিকা    কার্স,ডেথ্ এন্ড স্পিরিট  (১৯৯২ ভিডিও) - পরিচালক   ডন্ট ল্যুক আপ  (১৯৯৬) - পরিচালক, লেখক (গল্প)   তোকইয়ো বিইয়োরি  (১৯৯৭) - অভিনেতা   রিং  (১৯৯৮) - পরিচালক   জোসেফ লোসেয়: দ্যা ম্যান উইথ ফোর নেম্স  (১৯৯৮) (তথ্যচিত্র) - পরিচালক, লেখক   রিং ২  (১৯৯৯) - পরিচালক, লেখক   স্লিপিং ব্রাইড  (২০০০) - পরিচালক   কেয়স  (২০০০) - পরিচালক   সোতোহিরো  (২০০০) - পরিচালক   ডার্ক ওয়াটার  (২০০২) - পরিচালক, লেখক (চিত্রনাট্য)   লাস্ট সিন  (২০০২) - পরিচালক, প্রযোজক   দ্যা রিং টু  (২০০৫) - পরিচালক   ডার্ক ওয়াটার (ইউ এস এ)  (২০০৫) - লেখক   হিদেও নাকাতাস কাইদান  (২০০৭) - পরিচালক   ডেথ্ নোট: এল, চেন্জ দ্যা ওয়ার্লড  (২০০৭) - পরিচালক   চ্যাটরুম  (২০১০) - পরিচালক   দ্যা সুইসাইড ফরেস্ট '(২০১২) - পরিচালক   দ্যা কমপ্লেক্স  (2013) - পরিচালক   মন্সটার্য  (২০১৪) - পরিচালক,    ওয়ার্লড উইথ গড (২০১৪)   গোস্ট থিয়েটার  (2015)   তথ্যসূত্র   বহিঃসংযোগ  Nakata's JMDb Listing (in Japanese)  বিষয়শ্রেণী:চলচ্চিত্র পরিচালক বিষয়শ্রেণী:১৯৬১-এ জন্ম বিষয়শ্রেণী:জাপানি চলচ্চিত্র পরিচালক বিষয়শ্রেণী:জীবিত ব্যক্তি